
|  |  |
| --- | --- |
|  | Vuokraus ja varausasiat 198 § / 2021 |

Maanomistajan lupa 20 kV:n ja 0,4 kV:n maakaapelin sijoittamiseen kiinteistöjen 297-499-7-1, 297-499-7-95, 297-499-13-34, 297-499-17-4 ja 297-499-17-105 alueelle Tahkolla / Savon Voima Verkko Oy

Selostus ja perustelu Infratek Oy on hakenut Savon Voima Verkko Oy:n toimeksiannosta maanomistajan lupaa sijoittaa 20 kV:n ja 0,4 kV:n maakaapelin sekä puistomuuntamon sijoittamiseen kaupungin omistamien kiinteistöjen alueelle Tahkolla. Johtoalueen leveys on 3 metriä (johtoalueen käyttöoikeussopimus N:o 55543650). Kaapeli sijoitetaan kiinteistöjen 297-499-7-1 (Välimäki), 297-499-7-95 (Isänmua), 297-499-13-34 (Humiseva), 297-499-17-4 (Pekkola), 297-499-17-105 (Mäkirinne) ja 297-499-225-0 (Länsirinne) alueelle. Puistomuuntamo sijoitetaan kiinteistön 297-499-17-105 alueelle.  
  
Osa alueesta on vuokrattu Huippupaikat Oy:lle.  
  
Kaapeli sijoitetaan tien viereen sekä osin asemakaavassa osoitetulle puistoalueelle, jossa on aluevaraus ajoyhteydelle sekä maanalaista johtoa varten varattu alue.



Päätös Päätän myöntää maanomistajan luvan Savon Voima Verkko Oy:lle 20 kV:n ja 0,4 kV:n maakaapelin sekä puistomuuntamon sijoittamiseen kartalla näkyvään paikkaan seuraavin ehdoin:

1. Lupa on voimassa toistaiseksi. Mikäli alueen kaavoittaminen tai muu rakentaminen edellyttää johtojen ja laitteiden siirtämistä, siirtokustannukset jaetaan seuraavasti:

* jos johtoja siirretään viiden (5) vuoden kuluessa rakentamisesta, maksaa siirtokustannukset kokonaan siirtoaloitteen tekijä.
* jos johtojen rakentamisesta on kulunut 40 vuotta tai enemmän maksaa verkkoyhtiö siirtokustannukset kokonaisuudessaan, taikka
* jos johtojen siirto tapahtuu 5-40 vuoden välillä, kustannusjako lasketaan lineaarisesti interpoloimalla niin, että kaupungin osuus kustannuksista vähenee laitteiden iän kasvaessa.

Tämä ehto korvaa johtoalueen käyttöoikeussopimuksen kohdan 8.

1. Luvasta peritään 50 € + 24 % alv sekä korvaus puustosta ja maapohjasta 297,02 euroa.
2. Maakaapeli on sijoitettava siten, ettei siitä ole haittaa alueen käytölle.
3. Kaapeleiden ja muuntamon sijoittamisesta on sovittava myös alueen vuokralaisen Huippupaikat Oy:n kanssa.
4. Rakennusaikataulut tulee yhteensovittaa Tahkomäentien ja Panoraamantien rakentamisen kanssa.

Toimivallan peruste Kaupunkiympäristön palvelualueen toimintasääntö 12 §.

|  |  |
| --- | --- |
| Pirkko Laaksonen |  |
| kiinteistöasiamies |  |

Asiakirja on allekirjoitettu koneellisesti Kuopion kaupungin asian-  
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Pirkko Laaksonen, puh. +358 44 718 5511 |

etunimi.sukunimi(at)kuopio.fi

Liitteet Oikaisuvaatimusohje

Tiedoksianto Päätös on lähetetty tiedoksi postitse 20.9.2021 luvan hakijalle

Tiedoksi Kaupunginhallitus

Kaupunkirakennelautakunta

Nähtävänäolo Päätös on yleisesti nähtävänä 20.9.2021 Kuopion kaupungin verkkosivuilla www.kuopio.fi/paatoksenteko

**Liite A kuntalain mukainen oikaisuvaatimusohje**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.